Wees ‘n ster in Daaf Vapor se music video, sommer so in lockdown met jou foon! | Watkykjy
griffin Dis naweek kom ons fokken duik! June 26, 2020
griffin Rolbees Reviews July 15, 2019
Hierdie post is 125 keer in totaal gelees en 1 keer vandag gelees.
Watkykjy staan op 529,546 post views in totaal sedert 1 November, 2019. SAKP kap EFF oor aanvalle op Gordhan | Netwerk24
SAKP kap EFF oor aanvalle op Gordhan
Deur Philda Essop 25 November 2018 19:40
Die SAKP het sy stem gevoeg by diegene wat die aanvalle op Pravin Gordhan, minister van openbare ondernemings, veroordeel het.
Die party het Sondag ná afloop van sy nasionale sentrale komiteevergadering die EFF gekap nadat die EFF te velde getrek het teen diegene wat korrupsie en plundery blootlê, insluitend joernaliste, Gordhan en Solly Mapaila, adjunkhoofsekretaris van die SAKP.
Dit kom nadat EFF die afgelope week buite die lokaal waar die Zondo-kommissie van ondersoek na staatskaping sit na spesifieke joernaliste verwys het wat glo vir Gordhan beskerm.
Die SAKP het in sy verklaring gesê die prosesse rondom die kommissie ontbloot die “ware aard” van die EFF. “Die EFF kom tot die verdediging van diegene wat die Suid-Afrikaanse Inkomstediens verlam het. Hulle probeer om die Zondo-kommissie te ondermyn.
“Die SAKP sluit aan by die groot meerderheid mede-Suid-Afrikaners in die veroordeling van die uiters veragtelike rassistiese en chauvinistiese manier waarop die EFF sy desperate poging uitgevoer het om ons demokrasie te ondermyn om sy eie aktiwiteite toe te smeer.
“Die SAKP herbevestig sy beginselvaste ondersteuning vir kameraad Gordhan en ander wat te midde van die boeliegedrag toewyding getoon het tot die regverdige stryd teen staatskaping en ander vorme van korrupsie.”
Die party het daarop gewys dat Gordhan in sy onderskeie amptelike hoedanighede, onder meer as die SAID-kommissaris, ’n leidende rol gespeel het in die blootlegging van “massiewe plundery” wat in die Limpopo-regering plaasgevind het toe Julius Malema die leier van die ANC-jeugliga was. Die bevindinge van die openbare beskermer ten opsigte van Malema in haar “On the Point of Tenders”-verslag moet volgens die SAKP ook nie vergeet word nie.
“Geen wonder dat die EFF nou desperaat probeer om die pogings te ondermyn om die strafregstelsel skoon te maak nie,” lui die SAKP se verklaring.
Jackson Mthembu, ANC-hoofsweep, het ook verlede week vir Gordhan verdedig en die EFF as boelies bestempel.
Die SAKP het ook weer berigte ontken dat dit enige skenkings van VBS Mutual Bank of sy aandeelhouer, Vele Investments, ontvang het.
Oor die alliansie het die SAKP gesê al die alliansievennote stem saam dat dit nie op die doeltreffendste manier funksioneer nie.
“Almal stem saam dat daar groot verandering moet wees. Die SAKP sal voortgaan om op ’n gestruktureerde manier met die ANC en ons ander alliansievennote, Cosatu en Sanco, in gesprek te tree met die oog op die hersamestelling van die alliansie. In ons gesprekke oor die 2019-verkiesing word die belangrikheid van ’n hersaamgestelde alliansieproses uitgelig.”
Mbuyiseni Ndlozi, EFF-woordvoerder, kon nie Sondag dadelik vir kommentaar bereik word nie.
Meer oor: Mbuyiseni Ndlozi | Jackson Mthembu | Zondo-Kommissie Van Ondersoek | Eff | Staatskaping | Politiek | Sakp | Pravin Gordhan
Malema gekap oor hy lid van kommissie ‘bastard’ noem